Държавен вестник, бр. 33, 2021 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  33
бораторни занятия, учебна практика, стаж, 
консултации и самостоятелна работа.
Чл. 29. (1) За повишаване на командно-
организаторските качества на кадетите за 
срока на обучението им в колежа с учебна 
цел те могат да се назначават в наряд по 
вътрешна служба.
(2) Съставът на длъжностните лица от 
колежа, назначени в наряд по вътрешната 
служба, се определя със заповед на началника 
на ВВМУ „Н. Й. Вапцаров“ по предложение 
на директора на колежа.
Чл. 30. Промени в разписанието за занятия 
и самоподготовка се допускат по изключение 
с разрешение на директора на колежа.
Чл. 31. Консултациите се провеждат в 
часовете за самостоятелна работа.
Чл. 32. Самостоятелната работа се про­
вежда в часовете и в дните, установени в 
разпределението на времето. 
Чл. 33. Учебният процес в курсовете за 
придобиване и повишаване на квалификацията 
се организира в учебни седмици, учебни дни 
и учебни часове. Разписанието за заня­тията 
се разработва за целия курс.
Чл. 34. Годишният план за работа на колежа 
се изготвя от директора на колежа и е част от 
годишния план на ВВМУ „Н. Й. Вапцаров“.
Раздел ІІ
Учебна практика
Чл. 35. (1) Кадетите провеждат учебна 
практика съгласно учебния план и графика 
за учебния процес.
(2) Разпределението на  кадетите за про­
веждане на учебната практика се утвърждава 
от командира на вида въоръжена сила или 
началника на структурата, от която са изпра­
тени за обучение кадетите, по предложение на 
директора на колежа, съгласувано с началника 
на ВВМУ „Н. Й. Вапцаров“. 
(3) Организацията, съгласуването и кон­
тролът по провеждането на учебна практика 
на кадетите се извършват от директора на 
колежа. 
(4) Задълженията на ръководството на ко­
лежа по провеждането и контрола на учебната 
практика се определят в правила, приети от 
Колежанския съвет.
(5) Изпращането на кадетите на учебна 
практика се извършва със заповед на начал­
ника на ВВМУ „Н. Й. Вапцаров“ съгласно 
утвърденото разпределение на кадетите за 
провеждане на учебна практика.
Чл. 36. (1) Командирите на военни форми­
рования организират провеждането на учебна 
практика по определените длъжности.
(2) По време на учебна практика на ка­
детите по преценка на командира могат да 
се възлагат и други задачи от дейността на 
формированието, които не възпрепятстват из­
пълнението на задачите по учебната практика. 
(3) Резултатите от дейността на кадетите 
по време на учебната практика се отразяват 
в кадетската книжка за войсковия стаж.
Раздел ІІІ
Проверка и оценка на знанията и уменията 
на кадетите
Чл. 37. Оценяването на обучаемите се 
извършва в процеса и при завършване на 
обучението. 
Чл. 38. (1) Оценяването се извършва чрез 
текущи изпитвания и изпити.
(2) Текущите изпитвания са устни, писмени 
и практически.
(3) Текущите изпитвания се провеждат 
от обучаващия състав през целия период на 
обучение по предмета (дисциплината), който 
преподават.
(4) Изпитите са:
1. за определяне на срочни оценки;
2. за придобиване на професионална ква­
лификация при завършване на професионално 
обучение.
Чл. 39. (1) Текущите оценки се вписват в 
класните дневници.
(2) При обявено извънредно положение или 
обявена извънредна епидемична обстановка 
на територията на Република България и след 
преминаване към обучение в електронна среда 
текущите оценки на кадетите (специализан­
тите) се вписват в електронни дневници.
(3) Оценките от изпитите се нанасят в 
изпитни протоколи и се вписват в личния 
картон на обучаемия. 
(4) По дисциплини, които не завършват с 
изпит, се поставя текуща оценка в класния 
дневник (електронния дневник)  и се вписва 
в личния картон на обучаемия.
Чл. 40. Кадетите се допускат до срочни 
изпити, при условие че са изпълнени всички 
контролни работи, предвидени по учебния 
план за дадения срок.
Чл. 41. Всеки кадет има право да се яви 
на изпит по дадена дисциплина най-много два 
пъти – първи път на редовен изпит и втори 
път на поправителен изпит.
Чл. 42. (1) Въз основа на установените ре­
зултати от текущите изпитвания и изпитите 
се поставя оценка с качествен и количествен 
показател – отличен 6, много добър 5, добър 4, 
среден 3, слаб 2.
(2) В случаите, когато в други документи 
е предвидено знанията и уменията на обучае­
мите да се оценяват по петобалната система, 
оценките им се приравняват към оценките по 
ал. 1 чрез използване на следната формула за 
преобразуване: У = 3/2(Х-1), където У е успе­
хът по шестобалната система, а Х – успехът 
по петобалната система. 
Чл. 43. (1) За провеждане на изпитите се 
разработват:
1. графици;